Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 1. számú melléklet a 68/2009. (XII. 21.) IRM rendelethez
Paragraph Index: 826

a) az Ipoly határfolyón Ipolytölgyes–Malé Kosihy települések térségében a múlt század nyolcvanas és kilencvenes éveiben egy duzzasztómû építésével összefüggésben végeztek elõször vízgazdálkodási rendezést. A duzzasztómû építése kapcsán megváltozott a folyómeder helyzete, ami miatt az eredeti mederben módosult az államhatár jellege (az eredeti meder, amelyben az államhatár haladt, részben feltöltésre került). Ezért ez a térség is bekerült azon helyszínek közé, ahol az államhatár módosítására sor kerül (a változások dokumentációjának tervezetét a Közös Határbizottság még a 7. határfelmérési és megjelölési munkák keretében 2006-ban dolgozta ki). Jelenleg folynak a szakértõi tárgyalások az államhatárról szóló új szerzõdésrõl, amely rendezi az államhatár módosításával kapcsolatos kérdéseket is. Az új szerzõdés hatálybalépéséig a duzzasztómû és az Ipoly eredeti medre közötti terület továbbra is szlovák államterület. A Közép-Dunavölgyi Környezetvédelmi és Vízügyi Igazgatóság, mint beruházó, az „Ökológiai folyosó kialakítása az Ipoly folyón Kiskeszi (Malé Kosihy) és Ipolyszakállos (Ipel’ský Sokolec) térségében” projekt keretében a 2006–2008. évekbenkét hallépcsõépítését valósítottameg az Ipolytölgyes–MaléKosihyés a Perõcsény–Ipel’ský Sokolec települések mellett található duzzasztómûvek térségében. A beruházó az Ipolytölgyes–Malé Kosihy térségében lévõ duzzasztómû melletti építkezést túlnyomó részt szlovák államterületen, a Szlovák Köztársaság illetékes államigazgatási szerveinek építési és vízjogi engedélyeinek megkérése nélkül valósította meg. Mindkét hallépcsõ építésére a Közös Határbizottság elõzetes állásfoglalásának kikérése nélkül került sor. Annak érdekében, hogy az építkezés befejezése és az üzemeltetés lehetõvé váljon, a Magyar Köztársaság Kormánya és a Szlovák Köztársaság Kormánya jegyzékváltás útján megállapodott a Szlovák Köztársaság államterületén található földterületeknek az Ipoly határfolyón, Ipolytölgyes és Malé Kosihy települések térségében felépítésre kerülõ hallépcsõ létesítése és üzemeltetése céljából történõ ideiglenes igénybevételérõl. A Megállapodás 2008. december 23-án hatályba lépett.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes